./data/phi0474/phi003/phi0474.phi003.perseus-lat2.xml
M. Tullius Cicero
estne quisquam omnium mortalium de quo melius				existimes tu? estne quisquam qui tibi purior, pudentior, humanior, officiosior				liberaliorque videatur? quid? tu, Saturi, qui contra hunc venis,				existimas aliter? nonne, quotienscumque in causa in nomen huius incidisti, totiens				hunc et virum bonum esse dixisti et honoris causa appellasti? quod nemo nisi aut				honestissimo aut amicissimo facere consuevit